கேள்வி: கசக் கானரசு குறித்து விரிவாக சொல்லுங்கள்.
பதில்: கசக் கானரசு என்பது தங்க நாடோடிக் கூட்டம் பின்வந்த ஒரு அரசு ஆகும். இது 15ஆம் நூற்றாண்டிலிருந்து 19ஆம் நூற்றாண்டு வரை தோராயமாக தற்கால கசக்கஸ்தான் பகுதிகளை உள்ளடக்கியிருந்தது. அதன் அதிகபட்ச பரப்பளவை கொண்டிருந்தபோது இந்த கானரசு கிழக்கு குமனியாவிலிருந்து (தற்கால மேற்கு கசகஸ்தான்) பெரும்பாலான உசுபெக்கிசுத்தான், கரகல்பாக்ஸ்தான் மற்றும் சிர் தர்யா ஆறு வரை இருந்த பகுதிகளை உள்ளடக்கியிருந்தது. மேலும் உருசியா மற்றும் ஈரானில் உள்ள ஆஸ்ட்ரகான் மற்றும் குராசான் மாகணங்களுக்கு எதிரான ராணுவ நடவடிக்கைகளிலும் ஈடுபட்டிருந்தது. இது அடிமை வணிகத்தைலும் ஈடுபட்டிருந்தது. உருசியா மற்றும் நடு ஆசியா ஆகிய அண்டை நாடுகளின் மீது அவ்வப்போது தாக்குதல்களையும் நடத்தி வந்தது. எனினும் பிற்காலத்தில் தொடர்ச்சியான ஒயிரட்கள் மற்றும் சுங்கர் கானகம் படையெடுப்புகளால் இது பலவீனமடைந்தது. இதன் காரணமாக மூன்று நாடுகளாக பிரிந்தது. அவையும் படிப்படியாக தங்களது நிலையை இழந்து உருசியப் பேரரசு இணைத்துக் கொள்ளப்பட்டன. இது நிறுவப்பட்ட நிகழ்வானது கஸகஸ்தான் நாட்டின் தொடக்கம் என கருதப்படுகிறது. 2015ஆம் ஆண்டு கசக் கானரசின் 550வது ஆண்டு விழா கொண்டாடப்பட்டது.
கேள்வி: கசக் கானரசு - அடிமைமுறை என்பது என்ன?
பதில்: 18ம் நூற்றாண்டின் நடுப்பகுதி வாக்கில் உருசியப் பேரரசானது சைபீரியாவுக்குள் விரிவடைய ஆரம்பித்தது. உருசிய குடியிருப்புகள் வோல்கா மற்றும் உரால் ஆறு ஆற்றுப் பகுதிகளில் தோன்ற ஆரம்பித்தன. எல்லைப்பகுதிகளில் கசக்-உருசிய உறவானது பதட்டமானதாக இருந்தது. இதன் காரணமாக உருசிய கொசக்குகள் கசக் நிலங்கள் மீதும் கசக்குகள் உருசிய குடியிருப்புகள் மீதும் தாக்குதல் நடத்தினர்.